open-index/open-wikipedia-markdown huggingface dataset:
มังก์

***มังก์*** () มีชื่อภาษาไทยว่า "มังค์ นักสืบจิตป่วน" เป็นภาพยนตร์ชุดแนวสืบสวน-ขบขันอเมริกัน ออกอากาศทางช่องยูเอสเอเนตเวิร์กตั้งแต่ปี ค.ศ. 2002 เป็นจำนวน 8 ฤดูกาล จนถึงปี 2009 ตอนจบของซีรีส์ชุดนี้ ซึ่งออกอากาศเมื่อวันที่ 4 ธันวาคม 2009 ได้ทำสถิติเป็นภาพยนตร์ฉายทางเคเบิลทีวีตอนที่มียอดผู้ชมสูงสุด 9.4 ล้านคน  ในปี 2008 ซีรีส์ชุดนี้มีสถิติผู้ชมเป็นอันดับสามรองจาก บิ๊ก บราเธอร์ (สหรัฐอเมริกา) ทางช่องซีบีเอส และเรียลลิตีโชว์ Oprah's Big Give ของโอปราห์ วินฟรีย์ ทางช่องเอบีซี
 
ภาพยนตร์ชุดนี้นำแสดงโดย โทนี ชาลู รับบทเป็น เอเดรียน มังก์ นักสืบของกรมตำรวจซานฟรานซิสโก ที่ถูกพักงานด้วยปัญหาทางจิตเนื่องจากความเศร้าโศก หลังจากเห็นทรูดี มังก์ ภรรยาของเขาถูกคนร้ายวางระเบิดรถยนต์เสียชีวิตไปต่อหน้าต่อตา มังก์กลายเป็นโรคย้ำคิดย้ำทำ (obsessive–compulsive disorder - OCD) เป็นโรคกลัวไปหมดทุกอย่าง ไม่กล้าออกไปไหน เก็บตัวอยู่แต่ในบ้านเป็นเวลาถึงสามปี จนกระทั่งพยาบาลประจำตัวชื่อ ชาโรนา เฟลมมิง (รับบทโดย บิตตี แชรม) ช่วยฟื้นฟูอาการของมังก์จนทุเลา สามารถออกนอกบ้านมาทำงานเป็นนักสืบเอกชน และได้ใช้ความช่างสังเกตของตน ในการช่วยงานตำรวจไขปริศนาในคดีอาชญากรรมต่าง ๆ จากรายละเอียดเล็กน้อยที่ทุกคนมองข้าม โดยความสนับสนุนจากผู้หมวดเลแลนด์ สทอทเทิลมายเออร์ (รับบทโดย เท็ด ลีไวน์) เจ้านายเก่า และแรนดี ดิชเชอร์ (รับบทโดย เจสัน เกรย์-สแตนฟอร์ต) มังก์สามารถคลี่คลายคดีต่าง ๆ ได้ทุกคดี เว้นเพียงคดีเดียวคือ คดีฆาตกรรมภรรยาของเขาเอง

มังก์มีอาการกลัวสารพัด เช่น กลัวความสูง กลัวแมลง กลัวเชื้อโรค กลัวคนแปลกหน้า กลัวการขึ้นบันได กลัวการดื่มนม กลัวหีบเพลงปาก ฯลฯ นับได้ถึง 312 อย่าง และมีนิสัยไม่ชอบความไร้ระเบียบจนอดไม่ได้ที่จะต้องจัดสิ่งของบนโต๊ะ หรือแม้แต่กรอบรูปที่แขวนเอียงข้างฝาเพียงเล็กน้อยให้เข้าที่ตลอดเวลาที่พบเห็น อากัปกิริยาแปลก ๆ ของมังก์สร้างความกระอักกระอ่วนให้กับคนรอบข้าง แต่ก็สร้างความตลกขบขันให้กับซีรีส์ชุดนี้ มังก์ได้รับการรักษาอาการกลัวกับจิตแพทย์ชื่อ ชาลส์ โครเกอร์ (รับบทโดย สแตนลีย์ คาเมล) 

ในช่วงกลางของฤดูกาลที่สาม บทชาโรนาถูกตัดออกไป โดยให้ชาโรนาแต่งงานและย้ายไปอยู่เมืองอื่น มังก์ได้จ้างผู้ช่วยคนใหม่ ชื่อ นาตาลี ทีเกอร์ (รับบทโดย เทรเลอร์ ฮาเวิร์ด) แม่หม้ายลูกติด ที่คอยดูแลมังก์จนถึงตอนจบในฤดูกาลที่แปด ที่มังก์สามารถคลี่คลายคดีฆาตกรรมภรรยาของเขาได้ หลังจากเหตุการณ์ผ่านไป 12 ปี

จากความนิยมในซีรีส์เรื่องนี้ ผู้ผลิตได้สร้างภาคขยาย จำนวน 10 ตอน ชื่อ *Little Monk* กล่าวถึงเรื่องราวในวัยเด็กของมังก์และพี่ชาย ในช่วงปลายทศวรรษ 1960 ถึงต้นทศวรรษ 1970 นอกเหนือจากที่ฉายในฤดูกาลปกติ 125 ตอน

จากการให้สัมภาษณ์ของเดวิด โฮเบอร์แมน ผู้อำนวยการสร้าง  กล่าวว่าซีรีส์ชุดนี้เดิมสร้างขึ้นเพื่อออกอากาศทางช่องเอบีซี แต่ได้ย้ายมาออกอากาศทางยูเอสเอเนตเวิร์ก ซึ่งกลายมาเป็นบริษัทลูกของเอ็นบีซี และได้ฉายทางช่องเอ็นบีซี ยูนิเวอร์แซล โฮเบอร์แมนยังกล่าวว่าผู้สร้างได้รับแรงบันดาลใจจากนวนิยายสืบสวนของเซอร์อาร์เธอร์ โคนัน ดอยล์ โดยบทเอเดรียน มังก์ มาจากตัวละครเชอร์ล็อก โฮมส์ ส่วนบทนายแพทย์โครเกอร์ จิตแพทย์ประจำตัวของมังก์ ได้อิทธิพลมาจากตัวละครหมอวอตสัน (นายแพทย์จอห์น เอช. วอตสัน) และบทผู้หมวดสทอทเทิลมายเออร์ ก็มาจากตัวละครนักสืบเลสตราด ในเรื่องเดียวกัน

## อ้างอิง

## แหล่งข้อมูลอื่น

* 
* ''Monk'' Wiki
* 
* 

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
ปลานิล (สกุล)

**ปลานิล** () เป็นชื่อสกุลของปลาน้ำจืดในวงศ์ปลาหมอสี (Cichilidae) พบกระจายพันธุ์ในทวีปแอฟริกาจนถึงภูมิภาคตะวันออกกลาง ใช้ชื่อสกุลว่า *Oreochromis* (/ออ-เร-โอ-โคร-มิส/)

โดยที่มาของสกุลนี้  อัลเบิร์ต กึนเธอร์ นักสัตววิทยาชาวเยอรมันได้ตั้งสกุลนี้ขึ้นในปี ค.ศ. 1889 โดยมีลักษณะทางอนุกรมวิธานของสกุลนี้โดยย่อ คือ มีลำตัวป้อมสั้นและแบนข้าง เกล็ดเป็นแบบบางเรียบ มีเส้นข้างลำตัวที่ไม่สมบูรณ์ 2 เส้น มีฟัน 2 หรือหลายแถวที่ขากรรไกรบนและล่าง รูปร่างของฟันแตกต่างกันไปตามแต่ละชนิด ครีบหลังมีก้านครีบเดี่ยวที่เป็นซี่แข็งปลายแหลม จำนวน 14-17 ก้าน ครีบก้นมีก้านครีบเดี่ยวที่เป็นซี่แข็งปลายแหลมจำนวน 3 ก้าน คอดหางมีความกว้างและความยาวใกล้เคียงกัน มีกระดูกสันหลัง  29-32 ข้อ

ต่อมาในปี ค.ศ. 1915 จอร์จ อัลเบิร์ต บุนเลเยอร์ นักสัตววิทยาและนักอนุกรมวิธานชาวเบลเยี่ยมได้ตั้งสกุล *[[Tilapia]]* ขึ้น และได้รวมปลาหลายสกุลในวงศ์นี้เข้ามาอยู่ในสกุลนี้ รวมทั้งสกุลปลานิลนี้ด้วย ซึ่งทำให้ครั้งหนึ่งปลาที่อยู่ในสกุลนี้ใช้ได้ชื่อชื่อสกุลว่า *Tilapia* นำหน้าชื่อชนิดกัน และกลายเป็นชื่อพ้องในเวลาต่อมา

ต่อมาในปี ค.ศ. 1983  อีเทลเวนน์ เทรวาวาส นักมีนวิทยาชาวอังกฤษได้ศึกษาลักษณะของปลาในสกุล *Tilapia* เห็นว่าสกุลปลานิลที่กึนเธอร์ตั้งขึ้นมานั้น มีลักษณะทางอนุกรมวิธานที่มีข้อจำกัดเฉพาะและเหมาะสมมากกว่า จึงได้ให้ใช้ชื่อสกุลนี้ตราบมาจนปัจจุบัน  โดยปรากฏเป็นผลงานในหนังสือชื่อ Tilapia *fishes of the genera Sarotherodon, Oreochromis* and *Danakilia* 

โดยปัจจุบันพบปลาที่อยู่ในสกุลปลานิลนี้มากกว่า 30 ชนิด มีชนิดที่สำคัญ ๆ ได้แก่ ปลานิล (*Oreochromis niloticus*), ปลาหมอเทศ (*O. mossambicus*), ปลาหมอเทศข้างลาย (*O. aureus*) เป็นต้น ซึ่งเป็นปลาเศรษฐกิจที่สำคัญของทวีปแอฟริกาและในอีกหลายภูมิภาคทั่วโลกรวมถึงประเทศไทยด้วย 

## อ้างอิง

## ดูเพิ่ม
**[[Tilapia]]*

## แหล่งข้อมูลอื่น
*ข้อมูลจาก Fishbase.org

หมวดหมู่:วงศ์ย่อยปลาหมอสีแอฟริกา
หมวดหมู่:สกุลปลานิล
คิงออฟเดอะริง (2010)

**คิงออฟเดอะริง (2010)** (อังกฤษ: King of the Ring (2010)) เป็นรายการทัวนาเมนต์หนึ่งของ WWE ที่จัดขึ้นในศึก รอว์ ในวันที่ 29 พฤศจิกายน ค.ศ. 2010 ที่ Wells Fargo Center ในเมือง Philadelphia, Pennsylvania เป็นครั้งที่ 3 ของรายการทัวนาเมนต์คิงออฟเดอะริง

## รอบทัวร์นาเมนต์

## ดูเพิ่ม
*คิงออฟเดอะริง

## อ้างอิง

หมวดหมู่:คิงออฟเดอะริง
หมวดหมู่:มวยปล้ำอาชีพในปี พ.ศ. 2553
ฮาร์ตลีพูล

thumb|กำแพงเมืองฮาร์ตลีพูล สร้างราวศตวรรษที่ 14

**ฮาร์ตลีพูล** หรือ **ฮาร์เทิลพูล** () เป็นเมืองและเมืองท่าทางตะวันออกเฉียงเหนือของอังกฤษ ก่อตั้งในศตวรรษที่ 7 ราวราชอาณาจักรนอร์ทธัมเบรีย หมู่บ้านเจริญเติบโตขึ้นในยุคกลางและพัฒนาเป็นท่าเรือ

เมืองมีอู่ต่อเรือ อุตสาหกรรมการผลิตเหล็กและเหล็กกล้า 

## อ้างอิง

หมวดหมู่:เมืองในเทศมณฑลเดอรัม
ทีเอ็นเอ โนเซอร์เรนเดอร์

200px|thumb|โลโก้ของ '''ทีเอ็นเอ โน เซอร์เรเดอร์''' ในปี 2010
**ทีเอ็นเอ โน เซอร์เรเดอร์** โรดเป็นรายการเพย์-เพอร์-วิวของ โทเทิล นอนสต็อป แอคชั่น เรสต์ลิง ประจำเดือนกันยายน โดยจัดขึ้นครั้งแรกเมื่อ ปี 2005 ในเดือนกรกฎาคมเพียงแค่ปีเดียว ก็ได้ย้ายมาจัดในเดือนกันยายนในปี 2006

## วันที่และสถานที่ของโน เซอร์เรเดอร์

## ดูเพิ่ม
*รายชื่อเพย์-เพอร์-วิวของทีเอ็นเอ

## อ้างอิง

## แหล่งข้อมูลอื่น

*TNAWrestling.com - The official website of Total Nonstop Action Wrestling 

หมวดหมู่:โน เซอร์เรเดอร์
หมวดหมู่:รายการเพย์-เพอร์-วิวของทีเอ็นเอ
โทรทัศน์บายัน

**โทรทัศน์บายัน** ( *ทูรทสฺสน์บายัน*; ) เป็นสถานีโทรทัศน์แห่งแรกของประเทศกัมพูชาที่ออกอากาศผ่านระบบ UHF (ออกอากาศทางช่อง 27 ในประเทศกัมพูชา) ออกอากาศครั้งแรกใน พ.ศ. 2541 (ตรงกับ พ.ศ. 2542 ตามปฏิทินกัมพูชา) จากสถานีแม่ข่ายในกรุงพนมเปญ แต่มีลูกข่ายในกำปงจาม, เสียมราฐ, พระสีหนุ นอกจากนี้ ยังมีสถานีวิทยุอีกด้วย สถานีโทรทัศน์แห่งนี้มีผู้ก่อตั้งคือ ฮุน มานา บุตรสาวคนโตของฮุน เซน อดีตนายกรัฐมนตรีกัมพูชา

ต่อมา ได้ตั้งช่องรายการในเครือ 2 ช่อง คือ
* บายันทีวีมวย (Bayon TV1) ซึ่งต่อมาเป็นช่อง บีทีวีนิวส์ นำเสนอรายการข่าวและรายการกีฬา เช่น ถ่ายทอดสดฟุตบอลกัมพูชาลีก,รายการมวย ฯลฯ
* ETV นำเสนอรายการบันเทิง

## สัญลักษณ์ของสถานี
*สัญลักษณ์ของสถานี เป็นภาพ ปราสาทบายน สีทอง อยู่บนวงกลมมีสีแดง-น้ำเงิน-แดง ในแนวทแยง ด้านล่างของปราสาทมีข้อความว่า "บายัน" (បាយ័ន) แบบอักษรมูลสีขาวในแนวโค้งล่างรองรับตัวปราสาท
* การแสดงสัญลักษณ์บนจอจะมีข้อความภาษาอังกฤษ "Bayon TV" กำกับด้านล่าง

## อ้างอิง
* เว็บไซต์สถานี 

หมวดหมู่:สถานีโทรทัศน์ในประเทศกัมพูชา
หมวดหมู่:สถานีโทรทัศน์ที่เริ่มออกอากาศในปี พ.ศ. 2541
อิเล็กทริกพีก

thumb|อิเล็กทริกพีก

**อิเล็กทริกพีก** (Electric Peak)  เป็นภูเขาที่สูงที่สุดในเทือกเขาแกลละทิน ทางตอนใต้ของรัฐมอนแทนา สหรัฐอเมริกา ใกล้กับชายแดนรัฐไวโอมิง มีความสูง 10,969 ฟุต (3,343 ม.) อยู่ในอุทยานแห่งชาติเยลโลว์สโตน

หมวดหมู่:ภูเขาในสหรัฐ
หมวดหมู่:ธรณีสัณฐานในรัฐมอนแทนา
แม่น้ำเอ็ลเบอ

**แม่น้ำเอ็ลเบอ** () หรือ **แม่น้ำลาแบ** () เป็นหนึ่งในแม่น้ำสายหลักในยุโรปกลาง มีต้นน้ำมาจากทิวเขารีเซนเกเบียร์เกอ ในประเทศเช็กเกีย ไหลไปทางเหนือ ผ่านเข้าไปในประเทศเยอรมนี วกไปทางตะวันตกเฉียงเหนือ ลงสู่ทะเลเหนือที่เมืองคุคส์ฮาเฟิน แม่น้ำมีความยาวรวม 1,094 กิโลเมตร (680 ไมล์)

แควแม่น้ำที่สำคัญได้แก่ แม่น้ำเวิลตาวา แม่น้ำโอห์แฌในเช็กเกีย แม่น้ำมุลเดอ แม่น้ำซาเลอ แม่น้ำชวาร์ทเซอเอ็ลส์เทอร์ แม่น้ำฮาเฟิล และแม่น้ำเอ็ลเดอในเยอรมนี

## อ้างอิง

เอ็ลเบอ
เอ็ลเบอ
รัฐอาครี

**อาครี** (, ) เป็น 1 ใน 27 รัฐของบราซิล ตั้งอยู่ทางตะวันตกเฉียงใต้ของภาคเหนือ ติดกับรัฐอามาโซนัชทางทิศเหนือ ติดกับรัฐฮงโดเนียทางทิศตะวันออก ติดกับประเทศโบลิเวียทางทิศตะวันออกเฉียงใต้ ติดกับแคว้นอูกายาลิของเปรูทางทิศใต้และตะวันตก มีเนื้อที่ 152,581.4 ตารางกิโลเมตร เล็กกว่าประเทศตูนิเซียเล็กน้อย

เมืองหลวงของรัฐคือเมืองฮิวบรังกู มีการปลูกยางพาราซึ่งมีความสำคัญมากในช่วง ค.ศ. 1895-1910 เดิมทีเป็นดินแดนของประเทศโบลิเวีย ต่อมา ได้ประกาศเอกราชใน ค.ศ. 1899 และผนวกเข้ากับประเทศบราซิลใน ค.ศ. 1903

## อ้างอิง

## แหล่งข้อมูลอื่น

* 

อาครี
หมวดหมู่:รัฐและดินแดนที่ก่อตั้งในปี พ.ศ. 2505
รัฐเอชปีรีตูซังตู

**เอชปีรีตูซังตู** () เป็นรัฐในภาคตะวันออกเฉียงใต้ของประเทศบราซิล มีเมืองหลวงของรัฐคือเมืองวีตอเรีย และเมืองใหญ่สุดคือเมืองเซร์รา มีพื้นที่ติดชายหาดกว้างขวาง (40%) รัฐยังมีท่าเรือที่สำคัญของประเทศ และชายหาดก็เป็นแหล่งท่องเที่ยว มีการปลูกกาแฟ อ้อย ผลิตไม้ ผลิตภัณฑ์อาหาร 

## ประชากร

รายงานจาก IBGE ใน ค.ศ. 2012 มีผู้อาศัยอยู่ในรัฐนี้ 3,637,000 คน และข้อมูลสำมะโนตัวอย่างครัวเรือนจากสำนักงานการวิจัยแห่งชาติใน ค.ศ. 2012 แบ่งได้เป็นคนผิวขาว 1,835,000 คน (50.45%), คนผิวน้ำตาล (ผสม) 1,448,000 คน (39.81%), คนผิวดำ 336,000 คน (9.25%), คนเอเชีย 7,000 คน (0.19%) และคนพื้นเมือง 11,000 คน (0.30%)

## อ้างอิง

## แหล่งข้อมูลอื่น

* Official Website
* Brazilian Portal with  information about Espírito Santo and Brazil
* The German Colonists in the Brazilian State of Espírito Santo

เอชปีรีตูซังตู
หมวดหมู่:รัฐและดินแดนที่ก่อตั้งในปี พ.ศ. 2432
หมวดหมู่:อดีตอาณานิคมของโปรตุเกส
รัฐมารันเญา

**รัฐมารันเญา** () เป็นรัฐในประเทศบราซิล ตั้งอยู่ในภาคตะวันออกเฉียงเหนือของประเทศ ติดกับชายฝั่งของมหาสมุทรแอตแลนติกทางทิศเหนือ รัฐใกล้เคียง (จากตะวันออก หมุนตามเข็มนาฬิกา ได้แก่ รัฐปีเอาอี รัฐโตกังจิงช์ และรัฐปารา เมืองหลวงของรัฐคือเมืองเซาลุยช์ที่ได้รับการขึ้นทะเบียนเป็นแหล่งมรดกโลก

## อ้างอิง

มารันเญา
หมวดหมู่:อดีตอาณานิคมของโปรตุเกส
นาฏกรรมชีวิต

thumb|right|250px|''รวมผลงานของออนอเร เดอ บาลซัก'' ฉบับพิมพ์ ค.ศ. 1901 ในจำนวนนี้รวมถึงงานเขียนชุด ''นาฏกรรมชีวิต'' ทั้งหมด

**นาฏกรรมชีวิต** () คือชื่อผลงานเอกของออนอเร เดอ บาลซัก ประกอบด้วยผลงานเขียนทั้งนิยายและเรื่องสั้นหลายชุดที่มีความเชื่อมโยงต่อเนื่องกัน พรรณนาให้เห็นภาพสังคมและฉากชีวิตของประชาชนฝรั่งเศสในยุคฟื้นฟูราชวงศ์บูร์บองและสมัยราชอาณาจักรฝรั่งเศส (ค.ศ. 1815-1848)

นาฏกรรมชีวิต ประกอบด้วยงานเขียนที่เสร็จสมบูรณ์แล้ว 95 เรื่อง (ทั้งเรื่องสั้น นิยาย และเรียงความเชิงวิเคราะห์) กับงานเขียนที่ยังเขียนไม่จบอีก 48 เรื่อง (บางเรื่องมีแต่เพียงชื่อเรื่องเท่านั้น) แต่ไม่ได้รวมงานบทละคร 5 เรื่องของบาลซัก และไม่ได้รวมงานเขียนนิทานชวนหัวชุด "Contes drolatiques" (1832–37) ชื่อผลงานมีความหมายโดยนัยพาดพิงถึงผลงานของดานเต ชุด *[[ไตรภูมิดานเต]]* (Divine Comedy) ขณะที่ Ferdinand Brunetière นักวิจารณ์วรรณกรรมชาวฝรั่งเศสผู้มีชื่อเสียง เห็นว่าผลงานชุดนี้อาจมีที่มาจากบทกวีของ Alfred de Musset หรือ Alfred de Vigny แม้งานของบาลซักจะกินความกว้างขวางเหมือนอย่างงานของดานเต แต่ชื่อผลงานนั้นมุ่งไปที่เนื้อหาอันเป็นจริงในทางโลกมากกว่า เรื่องราวต่างๆ ในผลงานเกิดขึ้นในสถานที่และเวลาต่างกัน โดยมีตัวละครที่เกี่ยวข้องเชื่อมโยงกันและปรากฏตัวในหลายเรื่อง

## อ้างอิง

## แหล่งข้อมูลอื่น
* 
* Comprehensive works with  dates 
* บทความฉบับเต็ม รายงานว่าด้วยนาฏกรรมชีวิต (งานอ้างอิงเกี่ยวกับตัวละครที่ปรากฏใน *นาฏกรรมชีวิต*)

หมวดหมู่:นวนิยายชุด
หมวดหมู่:งานเขียนของบาลซัก
หมวดหมู่:วรรณกรรมภาษาฝรั่งเศส
เอริช มาเรีย เรอมาร์ค

**เอริช มาเรีย เรอมาร์ค** (, ชื่อเมื่อแรกเกิด Erich Paul Remark; 22 มิถุนายน ค.ศ. 1898 - 25 กันยายน ค.ศ. 1970) เป็นนักเขียนชาวเยอรมัน มีชื่อเสียงมากจากงานเขียนนวนิยายต่อต้านสงคราม เรื่อง *[[แนวรบด้านตะวันตก เหตุการณ์ไม่เปลี่ยนแปลง]]*

### ผลงานนวนิยาย
thumb|150px|''Im Westen nichts Neues'', ต้นฉบับ ปี ค.ศ. 1929
*(1920) *Die Traumbude. Ein Künstlerroman*; ฉบับแปลภาษาอังกฤษ: *[[The Dream Room]]*
*(written 1924, published 1998) *Gam*
*(1928) *Station am Horizont*; ฉบับแปลภาษาอังกฤษ: *[[Station at the Horizon]]*
*(1929) *Im Westen nichts Neues*; ฉบับแปลภาษาอังกฤษ: *[[All Quiet on the Western Front]]* (1929)
*(1931) *Der Weg zurück*; ฉบับแปลภาษาอังกฤษ: *[[The Road Back]]* (1931)
*(1936) *Drei Kameraden*; ฉบับแปลภาษาอังกฤษ: *[[Three Comrades (novel)|Three Comrades]]* (1937)
*(1939) *Liebe deinen Nächsten*; ฉบับแปลภาษาอังกฤษ: *[[Flotsam (novel)|Flotsam]]* (1941)
*(1945) *Arc de Triomphe*; ฉบับแปลภาษาอังกฤษ: *[[Arch of Triumph (novel)|Arch of Triumph]]* (1945)
*(1952) *Der Funke Leben*; ฉบับแปลภาษาอังกฤษ: *[[The Spark of Life]]* (1952)
*(1954) *Zeit zu leben und Zeit zu sterben*; ฉบับแปลภาษาอังกฤษ: *[[A Time to Love and a Time to Die]]* (1954)
*(1956) *Der schwarze Obelisk*; ฉบับแปลภาษาอังกฤษ: *[[The Black Obelisk]]* (1957)
*(1961) *Der Himmel kennt keine Günstlinge* (serialized as *Geborgtes Leben*); ฉบับแปลภาษาอังกฤษ: *[[Heaven Has No Favorites]]* (1961)
*(1962) *Die Nacht von Lissabon*; ฉบับแปลภาษาอังกฤษ: *[[The Night in Lisbon]]* (1964)
*(1970) *Das gelobte Land*; ฉบับแปลภาษาอังกฤษ: *[[The Promised Land (Remarque novel)|The Promised Land]]
*(1971) *Schatten im Paradies*; ฉบับแปลภาษาอังกฤษ: *Shadows in Paradise* (1972)

=== ผลงานอื่นๆ ===
*(1931) *Der Feind*; ฉบับแปลภาษาอังกฤษ: *The Enemy* (1930–1931); เรื่องสั้น
*(1955) *Der letzte Akt*; ฉบับแปลภาษาอังกฤษ: *The Last Act*; บทภาพยนตร์
*(1956) *Die letzte Station*; ฉบับแปลภาษาอังกฤษ: *Full Circle* (1974); บทละคร
*(1988) *Die Heimkehr des Enoch J. Jones*; ฉบับแปลภาษาอังกฤษ: *The Return of Enoch J. Jones*; บทละคร
*(1994) *Ein militanter Pazifist*; ฉบับแปลภาษาอังกฤษ: *A Militant Pacifist''; บทสัมภาษณ์และเรียงความ

## แหล่งข้อมูลอื่น
* multilingual pages about Erich Maria Remarque 
* German Language Guide to the Remarque papers at NYU's Fales Library

หมวดหมู่:นักเขียนชาวอเมริกัน
หมวดหมู่:ชาวอเมริกันเชื้อสายเยอรมัน
หมวดหมู่:บุคคลจากรัฐนีเดอร์ซัคเซิน
พระครูธรรมภาณโกศล (เอม)

**หลวงพ่อเอม วัดคลองโป่ง** หรือพระครูธรรมภาณโกศล (เอม,พ.ศ. 2415-พ.ศ. 2484) อดีตเจ้าอาวาสวัดคลองโป่ง เป็นเกจิคณาจารย์ที่เกิดในยุคต้นรัชกาลที่ 5 ที่มีผู้นิยมในวัตถุมงคลที่ท่านจัดสร้าง และนิยมแสวงหานำมาเป็นของดีประจำกาย ท่านเป็นอดีตเจ้าคณะอำเภอศรีสำโรง และเจ้าคณะจังหวัดสุโขทัยด้วย 

## ประวัติ
**หลวพ่อเอม วัดคลองโป่ง** เป็นชาวศรีสำโรงโดยกำเนิด บ้านเดิมของหลวงปู่เอมตั้งอยู่บริเวณริมถนนจรดวิถีถ่อง  ฝั่งเดียวกับวัดคลองโป่ง อยู่เหนือวัดไปประมาณ  300 เมตร  เกิดเมื่อปีวอก พ.ศ. 2415 ตรงกับต้นสมัยรัชกาลที่ 5 เป็นบุตรคนสุดท้องของ  นายสน  และ  นางทิม  ซึ่งเป็นต้นตระกูล   "สนทิม"

ในวัยเยาว์หลวงพ่อเอม ได้ข้ารับการบรรพชาเป็นสามเณรที่วัดคลองโป่ง ในสมัยที่หลวงปู่เหล็ก เจ้าอาวาสวัดคลองโป่งในขณะนั้น ทั้งได้ศึกษาพระธรรมวินัย จนกระทั่งได้มีโอกาสไปศึกษาพระปริยัติธรรมแผนกบาลีที่วัดระฆังโฆสิตาราม  เป็นเวลา  4-5  ปี

เมื่ออายุครบบวช ได้เข้ารับการอุปสมบทเป็นพระภิกษุ   และจำพรรษาที่วัดคลองโป่ง ทั้งยังได้ศึกษาเพิ่มเติมทั้งในส่วนของพระปริยัติธรรม  วิปัสสนากัมมัฏฐานจนเชี่ยวชาญและแตกฉาน

ต่อมาเมื่อตำแหน่งเจ้าอาวาสวัดคลองโป่งว่างลง จึงได้รับการแต่งตั้งเป็นเจ้าอาวาสต่อจากพระอุปัชฌาย์นวม ทั้งยังดำรงตำแหน่งเป็นเจ้าคณะแขวงศรีสำโรง  ประมาณ พ.ศ. 2450 (เจ้าคณะอำเภอ) และได้ดำรงสมณศักดิ์ที่พระครูธรรมภาณโกศล (เอม) พร้อมตำแหน่งพระอุปัชฌาย์ด้วย

เมื่อวันที่  24 ธันวาคม 2457 สมเด็จพระมหาสมณเจ้า กรมพระยาวชิรญาณวโรรส (12 เมษายน พ.ศ. 2403-2 สิงหาคม พ.ศ. 2464) ได้ประกาศแต่งตั้งหลวงพ่อเอม เป็นเจ้าคณะเมืองสุโขทัย อีกตำแหน่งหนึ่งด้วย สืบต่อจากพระครูศีลวัตรวิจารณ์  เจ้าอาวาสวัดราชธานี ในขณะที่อายุได้  42 ปี
 

### แหล่งข้อมูลอื่น
*ประวัติหลวงพ่อเอม วัดคลองโป่ง 

## อ้างอิง

หมวดหมู่:พระครูสัญญาบัตร
หมวดหมู่:เจ้าอาวาส
หมวดหมู่:เจ้าคณะจังหวัด
หมวดหมู่:บุคคลจากอำเภอศรีสำโรง
หมวดหมู่:เกจิอาจารย์
หมวดหมู่:ภิกษุจากจังหวัดสุโขทัย
แม่งัด

**แม่งัด** อาจหมายถึง
* เขื่อนแม่งัดสมบูรณ์ชล
* แม่น้ำแม่งัด หรือ น้ำแม่งัด
ลอร์ดกิลฟอร์ด ดัดลีย์

**ลอร์ดกิลฟอร์ด ดัดลีย์** ( บางครั้งสะกดเป็น Guilford;  – 12 กุมภาพันธ์ ค.ศ. 1554) เป็นขุนนางชาวอังกฤษที่แต่งงานกับเลดีเจน เกรย์ ผู้ที่พระเจ้าเอ็ดเวิร์ดที่ 6 ทรงประกาศเป็นผู้สืบทอดราชบัลลังก์อังกฤษ โดยพระนางครองราชย์ในวันที่ 10 ถึง 19 กรกฎาคม ค.ศ. 1553 หลังจากดยุกแห่งนอร์ทัมเบอร์แลนด์ พ่อของกิลฟอร์ด วางแผนให้เจนขึ้นครองราชย์ ทั้งเจนและกิลฟอร์ดใช้เวลาช่วงหนึ่งประทับอยู่ในหอคอยลอนดอน ทั้งคู่ยังคงอยู่ในหอคอยนั้นในช่วงที่ระบอบล่มสลาย แต่ขังแยกในฐานะนักโทษ ทั้งคู่ถูกตัดสินประหารชีวิตในเดือนพฤศจิกายน ค.ศ. 1553 เนื่องจากเป็นกบฏต่อแผ่นดิน สมเด็จพระราชินีนาถแมรีที่ 1มีแนวโน้มที่จะไว้ชีวิตทั้งสอง แต่การกบฏของทอมัส ไวแอตต์ต่อแผนการอภิเษกสมรสเฟลิเปแห่งสเปนของแมรีทำให้ทั้งคู่ถูกประหารชีวิต ซึ่งเป็นมาตรการที่ถูกมองว่ารุนแรงเกินเหตุ

## อ้างอิง

## ข้อมูล
*Richardson, G. J. (2008): "Dudley, Lord Guildford (c.1535–1554)" *[[Oxford Dictionary of National Biography]]* online ed. Oct 2008 (subscription required) Retrieved 2010-05-19

## แหล่งข้อมูลอื่น

*

หมวดหมู่:บุคคลที่เกิดในคริสต์ทศวรรษ 1530
หมวดหมู่:ตระกูลดัดลีย์
หมวดหมู่:เจ้าชายพระราชสวามี
หมวดหมู่:ผู้ถูกประหารชีวิตโดยการตัดศีรษะ
วิลเลียม เวิร์ดสเวิร์ธ

**วิลเลียม เวิร์ดสเวิร์ธ** (; 7 เมษายน ค.ศ. 1770 - 23 เมษายน ค.ศ. 1850) เป็นกวีจินตนิยมชาวอังกฤษ ผู้เริ่มยุคจินตนิยมของวรรณกรรมอังกฤษร่วมกับแซมมวล เทย์เลอร์ คอเลริดจ์ ในปี ค.ศ. 1798 ด้วยงานตีพิมพ์ร่วมชื่อ *[[Lyrical Ballads]]*

งานที่ได้รับยกย่องว่าเป็นผลงานชิ้นเอกของเวิร์ดสเวิร์ธ คือ *[[The Prelude]]* บทกวีกึ่งอัตชีวประวัติในช่วงแรกในชีวิตของเขาซึ่งได้ผ่านการปรับปรุงแก้ไขและต่อเติมมาเป็นจำนวนหลายครั้ง ชื่อผลงานนี้ตั้งขึ้นในโอกาสที่ตีพิมพ์หลังจากเขาเสียชีวิตแล้ว ก่อนหน้านั้นมันเป็นที่รู้จักกันว่าเป็นบทกวี "แด่คอเลริดจ์"  เวิร์ดสเวิร์ธได้รับตำแหน่ง Poet Laureate (กวีของรัฐ) ของบริเตนตั้งแต่ปี ค.ศ. 1843 จนกระทั่งเขาเสียชีวิตในปี ค.ศ. 1850

## ผลงานที่สำคัญ
* *[[Lyrical Ballads]], และบทกวีอื่นๆ* (1798)
** "Simon Lee"
** "We are Seven"
** "Lines Written in Early Spring"
** "Expostulation and Reply"
** "The Tables Turned"
** "The Thorn"
** "Lines Composed A Few Miles above Tintern Abbey"
* *[[Lyrical Ballads]], และบทกวีอื่นๆ* (1800)
** Preface to the Lyrical Ballads
** "Strange fits of passion have I known"
** "She Dwelt among the Untrodden Ways"
** "Three years she grew"
** "A Slumber Did my Spirit Seal"
** "I travelled among unknown men"
** "Lucy Gray"
** "The Two April Mornings"
** "Nutting"
** "The Ruined Cottage"
** "Michael"
** "The Kitten At Play"
* *[[Poems, in Two Volumes]]* (1807)
** "Resolution and Independence"
** "I Wandered Lonely as a Cloud" หรือรู้จักในชื่อ "Daffodils"
** "My Heart Leaps Up"
** ""
** "Ode to Duty"
** "The Solitary Reaper"
** "Elegiac Stanzas"
** "Composed upon Westminster Bridge, September 3, 1802"
** "London, 1802"
** "The World Is Too Much with Us"

* *[[The Excursion]]* (1814)

* ''Laodamia'' (1815, 1845)

* *[[The Prelude]]* (1850)

* *[[Guide to the Lakes]]* (1810)

## อ้างอิง

หมวดหมู่:กวีชาวอังกฤษ
หมวดหมู่:นักเขียนชาวอังกฤษ
หนังสือเดินทางอิเล็กทรอนิกส์

thumb|300x300px|ประเทศที่มีการใช้หนังสือเดินทางอิเล็กทรอนิกส์:
thumb|เครื่องหมายอิเล็กทรอนิกส์สำหรับหนังสือเดินทางอิเล็กทรอนิกส์ อยู่บนหน้าปกของหนังสือเดินทาง

**หนังสือเดินทางอิเล็กทรอนิกส์** () หรือเรียกสั้นๆว่า ePassport มีข้อมูลลายนิ้วมือ รูปหน้า หรือม่านตา ฝังอยู่ในหนังสือเดินทางสำหรับตรวจสอบตัวตนของผู้ถือหนังสือเดินทาง 
ข้อมูลจะถูกเก็บไว้ในชิป Public Key Infrastructure (PKI) สามารถตรวจสอบได้ง่าย และถูกปลอมแปลงได้ยากจึงมีราคาที่ค่อนข้างสูง

## การป้องกันข้อมูล
หนังสือเดินทางอิเล็กทรอนิกส์มีการติดตั้งกลไกการป้องกันการดัดแปลงหรือปลอมแปลง

## การถูกดัดแปลง
หมวดหมู่:เอกสารราชการ
หมวดหมู่:หนังสือเดินทาง

## ประเทศที่ใช้

## อ้างอิง
คาซูกาเบะ

right|270px|thumb|ศาลาว่าการนครคาซูกาเบะ

**คาซูกาเบะ** () เป็นนครในจังหวัดไซตามะ ประเทศญี่ปุ่น ก่อตั้งเมื่อวันที่ 1 เมษายน ค.ศ. 1897 ตั้งอยู่ทางทิศเหนือของกรุงโตเกียวประมาณ 30 กิโลเมตร ใน ค.ศ. 2021 มีจำนวนประชากร 233,278 คน

เมืองคาซูกาเบะปรากฏอยู่ในผลงานมังงะเรื่อง*[[ลักกีสตาร์ (มังงะ)|ลักกีสตาร์]]*ของคางามิ โยชิมิซุ (Kagami Yoshimizu) และเรื่อง*[[เครยอนชินจัง]]*ของโยชิโตะ อูซูอิ ผู้ซึ่งอาศัยอยู่ที่เมืองคาซูกาเบะ

## ภูมิศาสตร์
คาซูกาเบะตั้งอยู่บริเวณขอบฝั่งทิศตะวันออกของจังหวัดไซตามะ พื้นที่ทางทิศตะวันออกของเมืองมีสภาพเป็นชนบท มีพื้นที่นาข้าวที่ใหญ่ที่สุดในจังหวัดไซตามะ

### เทศบาลข้างเคียง
* จังหวัดชิบะ
** โนดะ
* จังหวัดไซตามะ
** โคชิงายะ
** ชิราโอกะ
** ซูงิโตะ
** ไซตามะ
** มัตสึบูชิ
** มิยาชิโระ

### ภูมิอากาศ
คาซูกาเบะมีภูมิอากาศแบบอบอุ่นชื้น (เคิพเพิน *Cfa*) มีลักษณะเป็นฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในคาซูกาเบะอยู่ที่ 14.5&nbsp;°C ปริมาณน้ำฝนรายปีเฉลี่ยอยู่ที่ 1408&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมอยู่ที่ประมาณ 26.3&nbsp;°C และต่ำสุดในเดือนมกราคมที่ประมาณ 2.8&nbsp;°C

## ประวัติศาสตร์
เทศบาลเมืองคาซูกาเบะก่อตั้งขึ้นเมื่อวันที่ 1 เมษายน ค.ศ. 1889 ตั้งอยู่ในเขตอำเภอมินามิไซตามะ จังหวัดไซตามะ วันที่ 1 เมษายน ค.ศ. 1944 คาซูกาเบะได้ผนวกเอาหมู่บ้านอูจิมากิที่อยู่ข้างเคียงเข้ามาเป็นส่วนหนึ่ง วันที่ 1 กรกฎาคม ค.ศ. 1954 คาซูกาเบะได้รับการยกฐานะขึ้นเป็นเทศบาลนครหลังจากที่ควบรวมหมู่บ้านโทโยฮารุ ทาเกซาโตะ โคมัตสึ และโทโยโนะ วันที่ 1 ตุลาคม ค.ศ. 2005 นครคาซูกาเบะเดิมกับเมืองโชวะ (จากอำเภอคิตากัตสึชิกะ) ได้ควบรวมกันเป็นนครคาซูคาเบะที่มีอาณาเขตใหญ่ขึ้น ต่อมาเมื่อวันที่ 1 เมษายน ค.ศ. 2008 คาซูกาเบะได้รับการยกฐานะเป็นนครพิเศษ ทำให้มีอำนาจในการปกครองตนเองท้องถิ่นเพิ่มขึ้น

## สถิติประชากร
ตามข้อมูลสำมะโนของญี่ปุ่น ประชากรของคาซูกาเบะเพิ่มขึ้นอย่างรวดเร็วมาตั้งแต่ทศวรรษ 1960

## อ้างอิง

## แหล่งข้อมูลอื่น

* เว็บไซต์ทางการ 


หมวดหมู่:นครในจังหวัดไซตามะ
ชาติ (แก้ความกำกวม)

**ชาติ**  อาจหมายถึง

* ชาติ หมายถึง กลุ่มชนที่มีความรู้สึกในเรื่องเชื้อชาติ ศาสนา ภาษา ประวัติศาสตร์ และวัฒนธรรมอย่างเดียวกัน
* ชาติ (ศาสนาพุทธ) (/ชาด, ชา-ติ, ชาด-ติ/) หมายถึง การเกิด หรือ กำเนิด เช่นในคำ ภพชาติ
* ชาติ (/ชาด, ชา-ติ, ชาด-ติ/) หมายถึงรส เช่นในคำ รสชาติ
* ชาติ กอบจิตติ ศิลปินแห่งชาติ สาขาวรรณศิลป์ พ.ศ. 2547 นักเขียนรางวัลซีไรต์ และรางวัลช่อการะเกด

## ดูเพิ่ม
* ชาด (แก้ความกำกวม)

## อ้างอิง
ชาด (แก้ความกำกวม)

**ชาด** อาจหมายถึง
* ประเทศชาด (Chad) ประเทศในทวีปแอฟริกา
** ทะเลสาบชาด ทะเลสาบน้ำจืดในแอฟริกา อยู่บริเวณรอยต่อของประเทศ ชาด ไนเจอร์ ไนจีเรีย และแคเมอรูน
** ธงชาติชาด ธงชาติของประเทศชาด
* ชาด (วัตถุ) รงควัตถุสีแดงสด ใช้ทำตราประทับ
** ตราประจำชาด ตราที่ใช้ประทับด้วยชาดสีแดง
** สีชาด - สีแดงสด

## ดูเพิ่ม
* ชาติ (แก้ความกำกวม)
ชาด (วัตถุ)

thumb|ผงชาด วางขายตามท้องถนนในประเทศอินเดีย
thumb|แร่ซินนาบาร์

**ชาด** (Crimson) เป็นผงสีชนิดหนึ่งมีสีแดง บางครั้งเรียกชาดผง ชาดเขียนหวยหรือชาดตีตรา ได้มาจากการถลุงแร่ซินนาบาร์ ในเมืองไทย ชาดได้นำมาใช้ในการทำยาไทย หรือผสมน้ำมันสำหรับประทับตราสิ่งของ

สีชาดมีลักษณะสีแดงสด ซึ่งเป็นชื่อเรียกของวัตถุที่มีสีนี้ว่า สีชาด
## ดูเพิ่ม
มีธาตุอื่นที่ในตำรายาโบราณเรียกว่าชาดอีก  ได้แก่
* ชาดจอแส
* ชาดหรคุณไทย
* ชาดหรคุณจีน
## อ้างอิง

## ดูเพิ่ม
* ฮ่อม

หมวดหมู่:ซัลไฟด์
หมวดหมู่:สารประกอบปรอท
หมวดหมู่:สี
ปลาแป้นหัวโหนก

**ปลาแป้นหัวโหนก** () เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า *Parambassis pulcinella* อยู่ในวงศ์ปลาแป้นแก้ว (Ambassidae)

มีรูปร่างบางใส มีเกล็ดเล็กละเอียด ลำตัวแบนข้าง หัวเล็ก นัยน์ตาโต โคนหางคอดกิ่ว ครีบหลังเป็นแผงยาวแบ่งเป็นสองส่วนติดต่อกัน ส่วนหน้าเป็นก้านครีบเดี่ยวแข็งปลายแหลม 7 ก้าน ส่วนหลังประกอบด้วยก้านครีบเดี่ยวที่เป็นหนามปลายแหลม 1 ก้าน และก้านครีบแขนง 15-17 ก้าน ครีบก้นมีลักษณะเป็นแผงยาว มีก้านครีบเดี่ยวที่เป็นหนามแข็งปลายแหลม 3 ก้าน และมีก้านครีบแขนง 15-17 ก้าน มีจุดเด่นที่สังเกตได้ชัดเจน คือ ส่วนหัวที่โหนกนูนขึ้นอย่างเห็นได้ชัด โดยมีทั้งตัวผู้และตัวเมีย แต่ตัวผู้จะมีหัวที่โหนกนูนนี้กว่า ขณะที่ตัวเมียจะมีรูปร่างที่ใหญ่กว่า ลำตัวมีสีเงินอมเขียวจาง ๆ สะท้อนแสง  ครีบหลังและครีบก้นเป็นเขม่าสีดำ ครีบหางมีแถบสีดำจาง ๆ ทั้งขอบบนและขอบล่าง  ขนาดโตเต็มที่ได้ประมาณ 7 เซนติเมตร

มีพฤติกรรมอยู่รวมกันเป็นฝูงขนาดเล็กราว 3-5 ตัว ในลำธารน้ำตื้น พบกระจายพันธุ์เฉพาะแม่น้ำแถบชายแดนไทย-พม่าเท่านั้น เช่น ลุ่มแม่น้ำสาละวิน, แม่น้ำอัตตรัน, แม่น้ำกษัตริย์, แม่น้ำสุริยะภายในเขตรักษาพันธุ์สัตว์ป่าทุ่งใหญ่-ห้วยขาแข้ง เป็นต้น

เป็นปลาที่ได้รับความนิยมเลี้ยงเป็นปลาสวยงาม โดยในสถานที่เลี้ยงจะนิยมกินอาหารสด เช่น ไรน้ำ, ไรทะเล, หนอนแดง, ไส้เดือนน้ำ และสามารถฝึกให้กินอาหารเม็ดได้

## อ้างอิง

## แหล่งข้อมูลอื่น
* ปลาแป้นหัวโหนก

หัวโหนก
หมวดหมู่:ปลาที่พบในลุ่มแม่น้ำสาละวิน
หมวดหมู่:ปลาที่พบในประเทศไทย
หมวดหมู่:ปลาตู้
หมวดหมู่:Parambassis
การคว่ำบาตรโอลิมปิกฤดูร้อน 1984

thumb|350px|ประเทศที่คว่ำบาตรการแข่งขัน (สีน้ำเงิน)
**การคว่ำบาตรโอลิมปิกฤดูร้อน 1984** ที่จัดขึ้นในที่เมืองลอสแอนเจลิส รัฐแคลิฟอร์เนีย ประเทศสหรัฐอเมริกา เกิดขึ้นเพื่อเป็นการตอบโต้การคว่ำบาตรนำโดยสหรัฐอเมริกาต่อโอลิมปิกครั้งก่อนหน้าที่จัดในกรุงมอสโก ประเทศที่เข้าร่วมการคว่ำบาตรประกอบไปด้วยสหภาพโซเวียตและพันธมิตร อย่างไรก็ตาม โรมาเนีย หนึ่งในพันธมิตรของโซเวียดตัดสินใจเข้าร่วมการแข่งขัน

เพื่อเป็นการเยียวยาความบาดหมางระหว่างโซเวียตและสหรัฐอเมริกา The Friendship Games ได้ถูกจัดขึ้นในอีกสองปีต่อมา

## อ้างอิง

หมวดหมู่:โอลิมปิกฤดูร้อน 1984
หมวดหมู่:สงครามเย็น
หมวดหมู่:ความสัมพันธ์ระหว่างประเทศ
หมวดหมู่:พ.ศ. 2527
หมวดหมู่:การคว่ำบาตร
หมวดหมู่:การคว่ำบาตรกีฬานานาชาติ
สมาชิกสภาผู้แทนราษฎรจังหวัดนครนายก

**จังหวัดนครนายก** มีเขตเลือกตั้งสมาชิกสภาผู้แทนราษฎร 2 เขต  (สำหรับการเลือกตั้ง พ.ศ. 2569)และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครนายกมีสมาชิกสภาผู้แทนราษฎรคนแรก คือ **พันเอก พระยาวิเศษสิงหนาท (สาหร่าย รัตกสิกร)**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 5 สมัย ได้แก่ พันตำรวจโท บุญเลิศ เลิศปรีชา และ นายวุฒิชัย กิตติธเนศวร
* สมาชิกสภาผู้แทนราษฎรสตรีคนแรกของจังหวัดนครนายก คือ ท่านผู้หญิงละเอียด พิบูลสงคราม (จากการเลือกตั้งเดือนกุมภาพันธ์ พ.ศ. 2500)
* ตระกูลการเมืองที่ได้รับเลือกตั้งมากที่สุด คือ 
** **กิตติธเนศวร** (4 คน) ได้แก่ นายสิทธิชัย กิตติธเนศวร นายวุฒิชัย กิตติธเนศวร นายเกรียงไกร กิตติธเนศวร และนายปิยวัฒน์ กิตติธเนศวร

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–7; พ.ศ. 2476–2495

### ชุดที่ 8–18; พ.ศ. 2500–2535

:
:
:
:
:
:
:
:
:
:

### ชุดที่ 19–20; พ.ศ. 2538–2539

:
:

### ชุดที่ 21–22; พ.ศ. 2544–2548

:
:
:

### ชุดที่ 23; พ.ศ. 2550

:
:

### ชุดที่ 24–27; พ.ศ. 2554–2569

:
:
:

## รูปภาพ

ไฟล์:เดช บุญ-หลง.jpg | นายเดช บุญ-หลง
ไฟล์ : ชาญชัย อิสระเสนารักษ์.jpg | นายชาญชัย อิสระเสนารักษ์


## อ้างอิง

## แหล่งข้อมูลอื่น
* คณะกรรมการการเลือกตั้งจังหวัดนครนายก 

นครนายก
หมวดหมู่:การเมืองจังหวัดนครนายก
วิธีสยาม

thumb|307px|'''ตัวอย่างอย่างง่ายของวิธีสยาม:''' เริ่มต้นจากช่องกลางแถวแรกด้วยหมายเลข 1 จากนั้นเติมตัวเลขในแนวทแยงขึ้นขวา (↗) ไปทีละช่อง หากทแยงขึ้นไปแล้วจะตกจัตุรัส ให้พับไปยังแถวสุดท้ายหรือคอลัมน์แรกตามลำดับ และหากเติมทแยงแล้วไปเจอช่องที่เติมตัวเลขไว้แล้ว ให้เติมช่องที่อยู่ต่ำลงมาหนึ่งช่อง (↓) แทน จากนั้นจึงเติมตัวเลขต่อไปตามวิธีเดิม
**วิธีสยาม** หรือ**วิธีเดอ ลา ลูแบร์** () เป็นวิธีการง่าย ๆ ในการสร้างจัตุรัสกล (จัตุรัสตัวเลขซึ่งผลรวมของทุกแถว คอลัมน์ และทแยงมุมมีค่าเท่ากัน) ที่มีความกว้างและยาวเป็นจำนวนคี่ใด ๆ วิธีการดังกล่าวถูกนำสู่ฝรั่งเศสในปี ค.ศ. 1688 โดยนักคณิตศาสตร์และทูตชาวฝรั่งเศส ซีมง เดอ ลา ลูแบร์ เมื่อเขาเดินทางกลับประเทศหลังการเดินทางมาเป็นคณะทูตที่ราชอาณาจักรสยามเมื่อปี ค.ศ. 1687 วิธีสยามทำให้การสร้างจัตุรัสกลเป็นไปอย่างตรงไปตรงมา

## วิธีการ
[thumb|คำบรรยายวิธีสยามในหนังสือ ''A new historical relation of the kingdom of Siam'' โดย[ซีมง เดอ ลา ลูแบร์]]
ขั้นแรก จำเป็นต้องเลือกลำดับเลขคณิตขึ้นมาเสียก่อน (ตัวอย่างง่าย ๆ เช่น ลำดับเลขคณิต 1,2,3,4,5,6,7,8,9 สำหรับจัตุรัสขนาดสามคูณสาม) 

จากนั้น เริ่มต้นจากช่องกลางของแถวแรกด้วยหมายเลข 1 (หรือตัวเลขแรกของลำดับเลขคณิตใด ๆ ที่เลือกมา) หัวใจของวิธีการในการเติมตัวเลขในช่องทั้งหมดคือการเติมตัวเลขในแนวทแยงขึ้นขวา (↗) ไปทีละช่อง หากทแยงขึ้นไปแล้วจะตกจัตุรัส ให้พับไปยังแถวสุดท้ายหรือคอลัมน์แรกตามลำดับ

หากเติมทแยงแล้วไปเจอช่องที่เติมตัวเลขไว้แล้ว ให้เติมช่องที่อยู่ต่ำลงมาหนึ่งช่อง (↓) แทน จากนั้นจึงเติมตัวเลขต่อไปตามวิธีเดิม

### จัตุรัสกลขนาด 3 คูณ 3

### จัตุรัสกลขนาด 5 คูณ 5

## อ้างอิง

หมวดหมู่:ขั้นตอนวิธีการค้นหา
หมวดหมู่:จัตุรัสกล
หมวดหมู่:อาณาจักรอยุธยา
สมาชิกสภาผู้แทนราษฎรจังหวัดนครปฐม

**จังหวัดนครปฐม** มีเขตเลือกตั้งสมาชิกสภาผู้แทนราษฎร 6 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 6 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครปฐมมีสมาชิกสภาผู้แทนราษฎรคนแรก คือ **นายดาบ เทียม ศรีพิสิฐ**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 9 สมัย ได้แก่ นายชาญชัย ปทุมารักษ์ 
* สมาชิกสภาผู้แทนราษฎรสตรีชุดแรกของจังหวัดนครปฐม คือ นางสาวสุทธวรรณ สุบรรณ ณ อยุธยา และนางจุมพิตา จันทรขจร (จากการเลือกตั้ง พ.ศ. 2562)
* ตระกูลการเมืองที่ได้รับเลือกตั้งมากที่สุด คือ 
****สะสมทรัพย์** (6 คน) ได้แก่ นายไชยยศ สะสมทรัพย์ นายเผดิมชัย สะสมทรัพย์ นายไชยา สะสมทรัพย์ นายอนุชา สะสมทรัพย์ นายพาณุวัฒณ์ สะสมทรัพย์ และพันเอก สุขชาต สะสมทรัพย์

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–5; พ.ศ. 2476–2492

:
:

### ชุดที่ 7–9; พ.ศ. 2495–2500

:
:
:
:

### ชุดที่ 10–12; พ.ศ. 2512–2519

:
:
:
:
:
:

### ชุดที่ 13–18; พ.ศ. 2522–2535

:
:
:
:
:
:
:
:

### ชุดที่ 19–20; พ.ศ. 2538–2539

:
:
:

### ชุดที่ 21–22; พ.ศ. 2544–2548

:
:

:*****หมายเหตุ** นายพรศักดิ์ เปี่ยมคล้า ลาออกเมื่อวันที่ 5 กุมภาพันธ์ พ.ศ. 2547

### ชุดที่ 23; พ.ศ. 2550

:
:
:

### ชุดที่ 24–25; พ.ศ. 2554–2562

:
:
:
:
:
:

### ชุดที่ 26—27; พ.ศ. 2566—2569

:
:
:
:
:
:

## รูปภาพ

ไฟล์:Charnchai Pathumrak.jpg | นายชาญชัย ปทุมารักษ์
ไฟล์:เผดิมชัย สะสมทรัพย์.jpg| นายเผดิมชัย สะสมทรัพย์
ไฟล์:สมพัฒน์ แก้วพิจิตร 2005.jpg | นายสมพัฒน์ แก้วพิจิตร
ไฟล์:Anucha Sasomsub.jpg| นายอนุชา สะสมทรัพย์
ไฟล์:สุทธวรรณ2.jpg| นางสาวสุทธวรรณ สุบรรณ ณ อยุธยา
ไฟล์:Supachok Srisukajorn.jpg| นายศุภโชค ศรีสุขจร


## อ้างอิง

## แหล่งข้อมูลอื่น
* คณะกรรมการการเลือกตั้งจังหวัดนครปฐม 

นครปฐม
หมวดหมู่:การเมืองจังหวัดนครปฐม
แพร เอมเมอรี่

**แพร ธรรมเสถียร เอมเมอรี่** (เกิด 16 มิถุนายน พ.ศ. 2529) ชื่อเล่น **แพร** เป็นนักแสดงและนักร้องลูกครึ่งไทย-อังกฤษ อดีตนักแสดงสังกัดสถานีโทรทัศน์สีกองทัพบกช่อง 7 เธอเคยเป็นหนึ่งในสมาชิกเกิร์ลกรุป บับเบิ้ล เกิร์ลส์ สังกัดเมกเกอร์เฮด ในเครือ จีเอ็มเอ็ม แกรมมี่ เคยมีผลงานโฆษณาต่าง ๆ มาตั้งแต่ตอนอายุ 9 ปี

## ประวัติ
จบการศึกษาชั้นประถมศึกษาจาก โรงเรียนชลประทานวิทยา ชั้นมัธยมศึกษาตอนต้น โรงเรียนดาราสมุทรศรีราชา และ โรงเรียนพระหฤทัยดอนเมือง และชั้นมัธยมศึกษาตอนปลาย โรงเรียนสายปัญญารังสิต ปัจจุบันสำเร็จการศึกษาจาก คณะนิเทศศาสตร์ มหาวิทยาลัยรังสิต

## ผลงานการแสดง
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

* ละครโทรทัศน์ทั้งหมดด้านล่างนี้ออกอากาศทางช่อง 8

### ละครสั้น
* 2556 ฟ้ามีตา ตอน วันที่ไม่รักกัน รับบท พิมพ์ ช่อง 7
* 2556 ฟ้ามีตา ตอน เมืองดัดจริต รับบท กั้ง ช่อง 7
* 2557 ฟ้ามีตา ตอน กร่างกับเก๋า รับบท แคท ช่อง 7
* 2558 ฟ้ามีตา ตอน ต้นทุนชีวิต รับบท น้ำอิง ช่อง 7
* 2559 ฟ้ามีตา ตอน จากคนกลายเป็นควาย รับบท อั้ม ช่อง 7
* 2561 ฟ้ามีตา ตอน เสาหลัก รับบท อ้อม ช่อง 7
* 2564 ฟ้ามีตา ตอน ใครกลัวเมีย รับบท แป๋ม ช่อง 7

## ผลงานเพลง
### ผลงานอัลบั้ม

### ผลงานอัลบั้มอื่น ๆ

### เพลงประกอบละคร
* เพลง "มามะ" (ร้องเดี่ยว) และเพลง "เต้นด้วยคน" (ร้องร่วมกับ เทเรซ่า เฮมเฮาเซอร์, ซาแมนต้า แสงสิงแก้ว ไฮด์ และ กรรณิการ์ ซายน์ ละคร น้ำพุ ช่อง 7
* เพลง "ฉันคนหนึ่ง" ละคร เจ้าสาวริมทาง ช่อง 7
* เพลง "พลิกล็อก" ละคร สูตรรักกับดักหัวใจ ช่อง 7
* เพลง "ขอแค่เศษใจ" ละคร นางฟ้าเปื้อนฝุ่น ช่อง 7
* เพลง "อยากโดน" ละคร นางฟ้าเปื้อนฝุ่น ช่อง 7

### มิวสิกวิดีโอ
* เพลง อยู่คนเดียว ศิลปิน โบ สุนิตา ลีติกุล
* เพลง พูดเล่นเล่น ศิลปิน เบิร์ด ธงไชย

## อ้างอิง

* ประวัติส่วนตัว 
* ประวัติ แพร เอมเมอรี่ 

## แหล่งข้อมูลอื่น
* อินสตาแกรม แพร เอมเมอรี่

หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากโรงเรียนชลประทานวิทยา
หมวดหมู่:บุคคลจากโรงเรียนพระหฤทัยดอนเมือง
หมวดหมู่:บุคคลจากโรงเรียนสายปัญญารังสิต
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:ชาวไทยเชื้อสายอังกฤษ
หมวดหมู่:ชาวไทยเชื้อสายสหราชอาณาจักร
หมวดหมู่:นักแสดงไทยเชื้อสายอังกฤษ
หมวดหมู่:นักแสดงไทยเชื้อสายสหราชอาณาจักร
หมวดหมู่:นักแสดงหญิงชาวไทยเชื้อสายอังกฤษ
หมวดหมู่:นักแสดงหญิงชาวไทยเชื้อสายสหราชอาณาจักร
หมวดหมู่:ศิลปินสังกัดจีเอ็มเอ็ม มิวสิค
ยงยุทธ สุวภาพ

**ยงยุทธ สุวภาพ** (เกิด 12 กันยายน พ.ศ. 2489) อดีตนายกเทศมนตรีตำบลเมืองงาย อดีตสมาชิกสภาผู้แทนราษฎรจังหวัดเชียงใหม่ สังกัดพรรคประชาธิปัตย์ อดีตกรรมการสภามหาวิทยาลัยแม่โจ้ และอดีตนายกสมาคมศิษย์เก่ามหาวิทยาลัยแม่โจ้

## การศึกษา
ยงยุทธ สุวภาพ จบการศึกษาประกาศนียบัตรอาชีวศึกษาชั้นสูง แผนกเกษตรกรรม จากวิทยาลัยเกษตรกรรมแม่โจ้ และระดับปริญญาตรี สาขาส่งเสริมการเกษตรและสหกรณ์ จากมหาวิทยาลัยสุโขทัยธรรมาธิราช นอกจากนั้นยังผ่านการอบรมประกาศนียบัตรชั้นสูง หลักสูตรการเมืองการปกครอง สำหรับผู้บริหารระดับสูง จากสถาบันพระปกเกล้าอีกด้วย

## การทำงาน
ยงยุทธ สุวภาพ เริ่มทำงานเป็นพนักงานประจำธนาคารเพื่อการเกษตรและสหกรณ์การเกษตร (ธกส.) จนกระทั่งได้รับตำแหน่งสูงสุดคือ พนักงานบริหารสินเชื่อ 8 สำนักงาน ธกส.จังหวัดเชียงใหม่ ต่อมาจึงได้ลาออกมาทำงานการเมือง โดยสมัครรับเลือกตั้งสมาชิกสภาผู้แทนราษฎร จังหวัดเชียงใหม่ ซึ่งในการเลือกตั้ง พ.ศ. 2544 ยงยุทธเป็น ส.ส.เพียงคนเดียวของพรรคประชาธิปัตย์ที่สามารถเอาชนะฐานเสียงของพรรคไทยรักไทยได้ โดยเอาชนะนายทวีศักดิ์ สุภาศรี จากพรรคไทยรักไทย นายเจริญ เชาวน์ประยูร อดีต ส.ส. จากพรรคราษฎร นายณรงค์ นิยมไทย อดีต ส.ส. จากพรรคความหวังใหม่ แต่ในการเลือกตั้ง พ.ศ. 2548 ต้องพ่ายแพ้ให้กับจุลพันธ์ อมรวิวัฒน์ จากพรรคไทยรักไทย บุตรชายของสมพงษ์ อมรวิวัฒน์ 

นอกจากนั้นแล้วยังเคยดำรงตำแหน่งทางการเมือง ได้แก่ ที่ปรึกษารัฐมนตรีช่วยว่าการกระทรวงพาณิชย์ (อำนวย ยศสุข) ที่ปรึกษารัฐมนตรีว่าการกระทรวงยุติธรรม (สุทัศน์ เงินหมื่น) และเป็นผู้เชี่ยวชาญประจำสมาชิกสภาผู้แทนราษฎร (อภิสิทธิ์ เวชชาชีวะ) ในปี พ.ศ. 2550-2554

ในการเลือกตั้ง พ.ศ. 2554 ลงสมัครรับเลือกตั้งในพื้นที่เดิมแต่ไม่ได้รับเลือกตั้ง โดยแพ้ให้กับคู่แข่งเดิม และส่งผลให้ไม่มี ส.ส.ของพรรคประชาธิปัตย์ในพื้นที่จังหวัดเชียงใหม่ แม้กระทั่งในการเลือกตั้ง พ.ศ. 2548 พ.ศ. 2550 และ พ.ศ. 2554 ในปี พ.ศ. 2555 นายยงยุทธ จึงหันไปลงสมัครรับเลือกตั้งเป็นนายกเทศมนตรีตำบลเมืองงาย และได้รับเลือกตั้งในครั้งนั้นด้วย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอดอยสะเก็ด
หมวดหมู่:นักการธนาคารชาวไทย
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นายกเทศมนตรีในจังหวัดเชียงใหม่
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะผลิตกรรมการเกษตร มหาวิทยาลัยแม่โจ้
หมวดหมู่:บุคคลจากสาขาวิชาเกษตรศาสตร์และสหกรณ์ มหาวิทยาลัยสุโขทัยธรรมาธิราช
หมวดหมู่:บุคคลจากสถาบันพระปกเกล้า
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
บัลตส์

**บัลตส์** (, ; , ; , ;  ) เป็นเมืองในประเทศมอลโดวา เป็นเมืองใหญ่เป็นอันดับ 2 ในแง่ของพื้นที่และความสำคัญทางเศรษฐกิจ ถัดจากกรุงคีชีเนา ในบางครั้งเรียกว่า "เมืองหลวงภาคเหนือ" ถือเป็นเมืองอุตสาหกรรมที่สำคัญ เป็นเมืองวัฒนธรรม และเป็นศูนย์กลางการค้าและการคมนาคมทางภาคเหนือของประเทศ ตั้งอยู่ห่างจากเมืองหลวงคีชีเนา 127 กิโลเมตร เดิมทีเป็นของประเทศโรมาเนีย

## อ้างอิง

## อ่านเพิ่ม
* Beltsy/Balti (pp.&nbsp;354–357) at Miriam Weiner's Routes to Roots Foundation

## แหล่งข้อมูลอื่น

* 
* 
* The former Jewish Community of Bălți/Beltsy
* Tourism in Bălți at ''www.tur.md''
*The Story of the Jewish Community in Bălți - an online exhibition by Yad Vashem
* Jewish Cemetery in Bălți

หมวดหมู่:เมืองในประเทศมอลโดวา
สมิง

**สมิง** มาจากภาษาตะเลง หมายถึง พระเจ้าแผ่นดิน เจ้าเมือง หรือผู้ปกครอง และอาจหมายถึง

; ความเชื่อ
* เสือสมิง - เสือที่เชื่อว่า เดิมเป็นคนที่มีวิชาอาคมแก่กล้า แล้วต่อมาสามารถจำแลงร่างเป็นเสือได้ หรือเสือที่กินคนมาก ๆ เข้า เชื่อกันว่า วิญญาณคนตายเข้าสิง ต่อมาสามารถจำแลงร่างเป็นคนได้ เรียกว่า เสือสมิง
* สมิงพราย - เจ้าแห่งผี เช่น ปู่เจ้าสมิงพราย ในเรื่อง *[[ลิลิตพระลอ|พระลอ]]*

; สัตว์
* สมิงทะเลปากดำ - งูทะเลมีพิษ ชนิด *Laticauda laticaudata* ในวงศ์ Elapidae พบได้ในประเทศไทย
* สมิงทะเลปากเหลือง - งูทะเลมีพิษ ชนิด *Laticauda colubrina* ในวงศ์ Elapidae พบได้ในประเทศไทย

; ภูมิศาสตร์
* เขาสมิง - อำเภอในจังหวัดตราด

; บุคคล
* สมิง เกียรติเพชร - นักกีฬาชาวไทย
* ภูสมิง หน่อสวรรค์ - นักดนตรีชาวไทย

; บันเทิงคดี
* สมิงทอง - ชื่อเพลงไทยทำนองหนึ่ง
* *[[สมิงบ้านไร่]]* - ภาพยนตร์ไทยเมื่อ พ.ศ. 2507
* เสือสมิง (ละครโทรทัศน์) - ละครโทรทัศน์ไทย พ.ศ. 2555
* สมิง พราน ล่า พราน - ภาพยนตร์ไทย พ.ศ. 2557

; อื่น ๆ
* สมิง - ตำแหน่งขุนนางผู้ใหญ่ฝ่ายมอญ เช่น สมิงพระราม ในเรื่อง *[[ราชาธิราช]]*
สมาชิกสภาผู้แทนราษฎรจังหวัดนครพนม

**จังหวัดนครพนม** มีเขตเลือกตั้งสมาชิกสภาผู้แทนราษฎร 4 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครพนมมีสมาชิกสภาผู้แทนราษฎรคนแรก คือ **นาวาโท พระศรการวิจิตร ร.น. (ช้อย ชลทรัพย์)** 

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 10 สมัย ได้แก่ นายประสงค์ บูรณ์พงศ์ 
* สมาชิกสภาผู้แทนราษฎรสตรีคนแรกของจังหวัดนครพนม คือ นางมนพร เจริญศรี (จากการเลือกตั้ง พ.ศ. 2554)
* ตระกูลการเมืองที่ได้รับเลือกตั้งมากที่สุด คือ 
** **จันทรสาขา** (2 คน) ได้แก่ นายสงวน จันทรสาขา และนายสุรจิตต์ จันทรสาขา
** **ศรีวรขาน** (2 คน) ได้แก่ นายจำนงค์ ศรีวรขาน และนายไพจิต ศรีวรขาน
** **โพธิ์สุ** (2 คน) ได้แก่ นายศุภชัย โพธิ์สุ และนางสาวศุภพานี โพธิ์สุ

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–3; พ.ศ. 2476–2481

### ชุดที่ 4; พ.ศ. 2489

:

### ชุดที่ 5–7; พ.ศ. 2491–2495

* การเลือกตั้ง พ.ศ. 2492 เป็นการเลือกตั้งเพิ่มเติมตามจำนวนราษฎรที่เพิ่มขึ้น

### ชุดที่ 8–9; พ.ศ. 2500

:
:
:

### ชุดที่ 10; พ.ศ. 2512

:
:
:
:

### ชุดที่ 11–13; พ.ศ. 2518–2522

:
:
:
:
:
:
:
:
:

### ชุดที่ 14–18; พ.ศ. 2526–2535

:
:
:
:
:
:

### ชุดที่ 19–20; พ.ศ. 2538–2539

:

### ชุดที่ 21–22; พ.ศ. 2544–2548

:
:
:
:

### ชุดที่ 23; พ.ศ. 2550

:
:
:
:
:

### ชุดที่ 24–27; พ.ศ. 2554–2569

:
:

## รูปภาพ

ไฟล์:Mana Rattanakoset.jpg | พลเอก มานะ รัตนโกเศศ
File:Sa-ngun Chantharasakha.jpg | นายสงวน จันทรสาขา
ไฟล์:Paijit Sriworakhan.jpg | นายไพจิต ศรีวรขาน
ไฟล์:Chavalit Yongchaiyudh 18 May 2018 01 cropped.jpg | พลเอก ชวลิต ยงใจยุทธ
ไฟล์:ชวลิต วิชยสุทธิ์.jpg | นายชวลิต วิชยสุทธิ์
ไฟล์:Supachai Phosu.jpg | นายศุภชัย โพธิ์สุ
ไฟล์:Manaporn Charoensri.jpg | นางมนพร เจริญศรี


## อ้างอิง

## แหล่งข้อมูลอื่น
* คณะกรรมการการเลือกตั้งจังหวัดนครพนม 

นครพนม
หมวดหมู่:การเมืองจังหวัดนครพนม
แม่น้ำนีสเตอร์

**แม่น้ำนีสเตอร์** (; ; ) เป็นแม่น้ำในยุโรปตะวันออก มีต้นน้ำเกิดจากลาดเข้าด้านเหนือของเทือกเขาคาร์เพเทียน ทางตะวันตกเฉียงใต้ของประเทศยูเครน ไหลไปทางตะวันออกเฉียงใต้ คดเคี้ยวไปมา ผ่านทางตะวันออกของประเทศมอลโดวา ไหลลงสู่ทะเลดำที่เมืองออแดซา รวมความยาว 1,362 เมตร

แม่น้ำเป็นเส้นทางเดินเรือที่คับคั่ง แควสำคัญ คือ แม่น้ำเซเรตและแม่น้ำสตรี เมืองสำคัญที่ตั้งอยู่บนแม่น้ำสายนี้ อาทิ เมืองโคติน โมกีลอฟ-โปดอลสกี ติกีน และเมืองเบลโกรอด-ดเนสตรอฟสกี 

## อ้างอิง

### ทั่วไป
* 

## แหล่งข้อมูลอื่น

* 
* Volodymyr Kubijovyč, Ivan Teslia, Dnister River in the Encyclopedia of Ukraine, vol. 1 (1984).
* Dniester.org: a trans-boundary Dniester river project 
* eco-tiras.org

นีสเตอร์
นีสเตอร์
โซกะ

thumb|right|260px|โซกะมัตสึบาระ

**โซกะ** () เป็นนครในจังหวัดไซตามะ ประเทศญี่ปุ่น  โซกะมีประชากรประมาณ 249,645 คน 118,129 ครัวเรือน มีความหนาแน่นของประชากร 9,100 คนต่อตารางกิโลเมตร มีขนาดพื้นที่ทั้งหมด 

## ภูมิศาสตร์
### เทศบาลข้างเคียง
* จังหวัดไซตามะ
** คาวางูจิ
** โคชิงายะ
** มิซาโตะ (นคร)
** ยาชิโอะ
** โยชิกาวะ
* มหานครโตเกียว
** เขตอาดาจิ

## อ้างอิง

## แหล่งข้อมูลอื่น
* เว็บไซต์ทางการ

หมวดหมู่:นครในจังหวัดไซตามะ
แม่น้ำวีแยปช์

**แม่น้ำวีแยปช์** (, , ; ) เป็นแม่น้ำอยู่ทางตอนกลาง-ตะวันออกของประเทศโปแลนด์ ต้นน้ำอยู่ในจังหวัดซามอชช์ทางตอนใต้ ไหลไปทางตะวันตกเฉียงเหนือและตะวันตก ไหลลงแม่น้ำวิสวา เป็นแม่น้ำยาวเป็นอันดับ 9 ของประเทศ มีความยาว 303 กิโลเมตร และที่ราบลุ่มแม่น้ำ 10,497 ตารางกิโลเมตร ทั้งหมดอยู่ในประเทศโปแลนด์

## อ้างอิง

วีแยปช์
ยามูซูโกร

**ยามูซูโกร** () เป็นเมืองหลวงอย่างเป็นทางการของประเทศโกตดิวัวร์ อยู่ทางตอนกลางค่อนไปทางใต้ของประเทศ ได้รับสถาปนาเป็นเมืองหลวงของประเทศเมื่อ ค.ศ. 1982 จากข้อมูลปี ค.ศ. 2005 มีประชากร 200,659 คน ตั้งอยู่ห่างจากเมืองอาบีจาน 240 กิโลเมตร ทางทิศเหนือ-ตะวันตก เป็นที่ตั้งโบสถ์คริสเตียนที่ใหญ่ที่สุดในโลก

หมวดหมู่:เมืองในประเทศโกตดิวัวร์
หมวดหมู่:เมืองหลวงในทวีปแอฟริกา
โชติกา วงศ์วิลาศ

**โชติกา วงศ์วิลาศ** (เกิด 15 กรกฎาคม พ.ศ. 2527) ชื่อเล่น **เนย** เป็นนักแสดงหญิงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

## ประวัติ
โชติกา วงศ์วิลาศ เกิด 15 กรกฎาคม พ.ศ. 2527 ชื่อเล่น เนย ชื่อเดิมก่อนเข้าวงการ คือ โบว์ แวววรีย์ วงษ์ครุธ มีผลงานละครเรื่องแรก คือ เพื่อนซี้ล่องหน ด้านการศึกษา สำเร็จการศึกษาระดับมัธยมศึกษาที่ โรงเรียนสตรีพัทลุง ระดับปริญญาตรี คณะวิทยาการจัดการ สาขาคอมพิวเตอร์ธุรกิจ มหาวิทยาลัยสงขลานครินทร์ และระดับปริญญาโท คณะวิทยาศาสตร์การกีฬา สาขาการจัดการนันทนาการและการท่องเที่ยว จุฬาลงกรณ์มหาวิทยาลัย

## ชีวิตส่วนตัว
โชติกาคบหากับจันทร์สิริ มณีฉาย นักธุรกิจสำนักพิมพ์ภูมิบัณฑิต ทั้งสองเข้าพิธีหมั้นเมื่อวันที่ 3 กันยายน พ.ศ. 2559 ที่โรงแรมพลาซ่าแอทธินี  และจัดงานฉลองมงคลสมรสเมื่อวันที่ 10 กันยายน พ.ศ. 2559 จัดที่โรงแรมแกรนด์ไฮแอท เอราวัณ ทั้งสองมีบุตรด้วยกันสองคน คือ อคิณ และลลิณ มณีฉาย

โชติกาและจันทร์สิริจดทะเบียนสมรสใน พ.ศ. 2565 โดยที่เธอยังใช้คำนำหน้านามเป็นนางสาว และยังใช้ชื่อสกุลเดิม

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

### ซิทคอม

### ซีรีส์

 
### ภาพยนตร์

### พิธีกร
* ผู้หญิงถึงผู้หญิง ช่วง สาระความรู้ ช่อง 3
* ชิงร้อยชิงล้าน ซันไชน์ เดย์ ช่อง 3 รับเชิญ 1 ครั้ง (3 พฤศจิกายน 2556)
* ดาราตาสับปะรด ช่องเวิร์คพอยท์ (2557) ร่วมกับ ปนัดดา วงศ์ผู้ดี และ เบญจพล เชยอรุณ
* เศรษฐีป้ายแดง ไทยรัฐทีวี

### มิวสิกวิดีโอ
* เปลี่ยนแฟนหลายหน (ไม่ใช่คนหลายใจ) - ฝ้าย Am Fine 
* หมดเวลาแก้ตัว - รุจ The Star

## รางวัล
*ดาวเมขลา ครั้งที่ 2 ประจำปี 2557 สาขารางวัลนางร้ายสุดยอดดีเด่นแห่งปี จากละครเรื่อง ลูกทาส (ช่อง3)
*  Daradaily The Great Awards ครั้งที่ 4 ประจำปี 2014 รางวัลสีสันที่สุดแห่งปี  จากละครเรื่อง ลูกทาส (ช่อง3)

## อ้างอิง

## แหล่งข้อมูลอื่น
* 
* เฟซบุ๊คแฟนเพจเนย โชติกา
* ทวิตเตอร์
* ยูทูป

หมวดหมู่:นักแสดงหญิงชาวไทย
หมวดหมู่:นักแสดงจากจังหวัดพัทลุง
หมวดหมู่:บุคคลจากคณะวิทยาการจัดการ มหาวิทยาลัยสงขลานครินทร์
หมวดหมู่:นิสิตเก่าคณะวิทยาศาสตร์การกีฬา จุฬาลงกรณ์มหาวิทยาลัย
หมวดหมู่:บุคคลจากโรงเรียนสตรีพัทลุง
หมวดหมู่:พุทธศาสนิกชนชาวไทย
คาวางูจิ

[thumb|รูปปั้นสิงโตใกล้[สถานีคาวางูจิ]]
thumb|สำนักงานเทศบาลนครคาวางูจิ

**คาวางูจิ** () เป็นนครที่ตั้งอยู่ในจังหวัดไซตามะ ประเทศญี่ปุ่น จากการสำรวจประชากรเมื่อวันที่ 1 มกราคม ค.ศ. 2021 คาวางูจิมีประชากรประมาณ 607,373 คน 293,582 ครัวเรือน ความหนาแน่นของประชากร 9,800 คนต่อตารางกิโลเมตร มีขนาดพื้นที่ทั้งหมด  เป็นนครที่มีประชากรมากที่สุดเป็นอันดับ 8 ในเขตมหานครโตเกียวและปริมณฑล (นำหน้านครฮาจิโอจิ) และเป็นอันดับ 2 ในจังหวัดไซตามะ

## ภูมิศาสตร์
คาวางูจิตั้งอยู่ใกล้กับศูนย์กลางของที่ราบคันโต ทางตอนใต้ของจังหวัดไซตามะ และมีอาณาเขตทางทิศใต้ติดกับเขตคิตะและเขตอาดาจิของโตเกียว พื้นที่ของเมืองส่วนใหญ่เป็นที่ราบและส่วนใหญ่เป็นที่อยู่อาศัย ยกเว้นที่ราบสูงโอมิยะ ซึ่งกินพื้นที่ส่วนหนึ่งทางตอนเหนือและตะวันออก คาวางูจิมีแม่น้ำอารากาวะไหลไปทางทิศตะวันตกเฉียงใต้เป็นแนวเขตที่กั้นระหว่างคาวางูจิกับเขตคิตะ

### เทศบาลข้างเคียง
* จังหวัดไซตามะ
** โคชิงายะ
** โซกะ
** ไซตามะ
** วาราบิ
** โทดะ
* มหานครโตเกียว
** เขตคิตะ
** เขตอาดาจิ

### ภูมิอากาศ
คาวางูจิมีภูมิอากาศแบบอบอุ่นชื้น (เคิพเพิน *Cfa*) มีลักษณะเป็นฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในคาวางูจิอยู่ที่ 14.8&nbsp;°C ปริมาณน้ำฝนรายปีเฉลี่ยอยู่ที่ 1,482&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 26.6&nbsp;°C และต่ำสุดในเดือนมกราคมที่ประมาณ 3.2&nbsp;°C

## ประวัติศาสตร์
ในสมัยบากูมัตสึและสมัยเมจิ ญี่ปุ่นมีความต้องการผลิตภัณฑ์โลหะเพิ่มขึ้น จากการที่คาวางูจิอยู่ใกล้กับโตเกียวและมีการคมนาคมทางน้ำที่สะดวกโดยใช้แม่น้ำอารากาวะ คาวางูจิจึงกลายเป็นศูนย์กลางอุตสาหกรรมหล่อโลหะ และยังคงมีชื่อเสียงมาจนถึงปัจจุบัน

เทศบาลเมืองคาวางูจิก่อตั้งขึ้นเมื่อวันที่ 1 เมษายน ค.ศ. 1889 ซึ่งอยู่ภายในเขตอำเภอคิตะอาดาจิ จังหวัดไซตามะ คาวางูจิได้รับการยกฐานะเป็นเทศบาลนครเมื่อวันที่ 1 เมษายน ค.ศ. 1933 โดยควบรวมกับหมู่บ้านข้างเคียง ได้แก่ อาโอกิ มินามิฮิรายานางิ และโยโกโซเนะ และได้ผนวกเอาเทศบาลเมืองฮาโตงายะ รวมทั้งหมู่บ้านชิบะ คามิเนะ และชิงโงเข้ามาเป็นส่วนหนึ่งเมื่อ ค.ศ. 1940 อย่างไรก็ตาม เมืองฮาโตงายะก็ได้แยกออกจากคาวางูจิใน ค.ศ. 1948 ตามผลการลงประชามติ

ปัจจุบันจำนวนประชากรของคาวางูจิยังคงเพิ่มขึ้นอย่างต่อเนื่อง มีการสร้างอาคารอพาร์ตเมนต์สูงขึ้นหลายแห่งรอบ ๆ สถานีรถไฟ โรงหล่อโลหะหลายแห่งได้ย้ายที่ตั้งไปที่นิคมอุตสาหกรรมชานเมือง และบริเวณที่ตั้งเดิมกลายเป็นพื้นที่อยู่อาศัย

วันที่ 1 เมษายน ค.ศ. 2001 คาวางูจิได้รับการกำหนดให้เป็นนครพิเศษ ทำให้มีอำนาจในการปกครองตนเองในท้องถิ่นเพิ่มขึ้น และเมืองฮาโตงายะก็ได้ผนวกเข้ากับคาวางูจิอีกครั้งในวันที่ 11 ตุลาคม ค.ศ. 2011 คาวางูจิได้รับการกำหนดเป็นนครศูนย์กลางเมื่อวันที่ 1 เมษายน ค.ศ. 2018

## บุคคลที่มีชื่อเสียง
* - นักการเมือง
* - นักการเมือง
* - ผู้กำกับละครเวที
* - นักแสดง

## อ้างอิง

## แหล่งข้อมูลอื่น

* เว็บไซต์ทางการ 
* บทความในสภานครคาวางูจิ


หมวดหมู่:นครในจังหวัดไซตามะ
เชลต์นัม

**เชลต์นัม** () หรือเป็นที่รู้จักในชื่อ **เชลต์นัมสปา** () เป็นเมืองสปาในกลอสเตอร์เชียร์เคาน์ตี ทางตะวันตก-ใต้ของอังกฤษ บนฝั่งแม่น้ำเชลต์ มีอุตสาหกรรมการท่องเที่ยวและพุน้ำแร่ เมืองเป็นสถานที่จัดงานเทศกาลทางวัฒนธรรมหลายเทศกาล เมืองมีศูนย์การค้าท้องถิ่น หลายแห่ง รวมถึงคาเวนดิชเฮาส์ ห้างสรรพสินค้าที่เก่าแก่ที่สุดของเมืองที่สร้างใน ค.ศ. 1823 และยังมีสถานบันเทิงกลางคืนหลายแห่ง ที่หลากหลาย ทั้งผับ บาร์ไวน์ คลับ และร้านอาหาร

หมวดหมู่:เมืองในเทศมณฑลกลอสเตอร์เชอร์
คาร์ดิฟฟ์

**คาร์ดิฟฟ์** (; ; ) เป็นเมืองหลวง เมืองที่ใหญ่ที่สุดและมีประชากรมากที่สุดของประเทศเวลส์ โดยเป็นเมืองที่มีฐานะเป็นนครในสหราชอาณาจักรและใหญ่ที่สุดเป็นอันดับที่ 11 ในสหราชอาณาจักร เป็นเมืองศูนย์กลางการค้า ที่ตั้งของสถาบันทางวัฒนธรรมแห่งชาติและสื่อสารมวลชนในภาษาเวลส์ และที่ตั้งของสมัชชาแห่งชาติเวลส์ จากข้อมูลสำมะโนประชากรในปี พ.ศ. 2554 มีประชากรในเขตรัฐบาลท้องถิ่นระดับเดียวราว 346,090 คน  ขณะที่พื้นที่เขตเมืองมีประชากร 479,000 คน และในเขตปริมณฑลมากกว่า 1.4 ล้านคน คิดเป็นครึ่งหนึ่งของประชากรทั้งหมดของแคว้น คาร์ดิฟฟ์เป็นเมืองที่มีความโดดเด่นด้านการท่องเที่ยว จากข้อมูลในปี พ.ศ. 2560 มีนักท่องเที่ยวมาเยือนคาร์ดิฟฟ์กว่า 21.3 ล้านคน คาร์ดิฟฟ์อยู่ในอันดับที่ 6 ของโลกสำหรับจุดหมายทางเลือกในการท่องเที่ยว จากการจัดอันดับโดยนิตยสาร เนชั่นแนลจีโอกราฟิก

คาร์ดิฟฟ์ก่อตั้งเป็นเมืองใน พ.ศ. 2448 และสถาปนาเป็นเมืองหลวงของเวลส์อย่างเป็นทางการเมื่อ พ.ศ. 2498

## ภูมิอากาศ
คาร์ดิฟฟ์มีลักษณะภูมิอากาศแบบอบอุ่นชื้นภาคพื้นสมุทร เช่นเดียวกันกับพื้นที่ส่วนใหญ่ของเกาะอังกฤษ โดยฤดูร้อนมีอากาศอบอุ่นไม่ร้อนมาก อุณหภูมิเฉลี่ยอยู่ระหว่าง 13 ถึง 21 องศาเซลเซียส ส่วนฤดูหนาวก็มีอากาศไม่หนาวจัด อุณหภูมิเฉลี่ยอยู่ระหว่าง 2 ถึง 9 องศาเซลเซียส

คาร์ดิฟฟ์เป็นหนึ่งในเมืองที่มีอากาศอบอุ่นและชื้นมากที่สุดในสหราชอาณาจักร มีปริมาณฝนรวมทั้งปีประมาณ 1,200 มิลลิเมตร โดยมี 153 วันที่มีฝนตกตั้งแต่ 1 มิลลิเมตรขึ้นไป และมีแสงแดดรวมทั้งปีต่ำกว่า 1,600 ชั่วโมง

## อ้างอิง

## แหล่งข้อมูลอื่น
*
*


หมวดหมู่:เมืองหลวงในทวีปยุโรป
หมวดหมู่:เมืองหลวงในสหราชอาณาจักร
หมวดหมู่:เมืองในเวลส์
หมวดหมู่:นครในสหราชอาณาจักร
หมวดหมู่:เทศมณฑลของเวลส์
ปากทา

**เมืองปากทา** () เป็น''เมือง'' (อำเภอ) หนึ่งในแขวงบ่อแก้ว ประกอบด้วย 36 หมู่บ้าน หมู่บ้านพัฒนา 6 หมู่บ้าน และบ้านใหญ่ 2 แห่ง ประกอบด้วย 3,715 ครอบครัว มีประชากรทั้งหมด 18,544 คน เป็นหญิง 9,165 คน ประชากรในช่วงอายุ 15-40 ปีมี 7,579 คน เป็นหญิง 3,581 คน

ปากทา
หมวดหมู่:เขตแดนไทย–ลาว
รถไฟฟ้าเคเซ

**บริษัท รถไฟฟ้าเคเซ จำกัด** () เป็นบริษัทรถไฟเอกชนรายใหญ่ของญี่ปุ่น ให้บริการระหว่างจังหวัดชิบะและโตเกียว ระหว่างโตเกียวสู่เมืองนาริตะ และชานเมืองทางด้านทิศตะวันออกของโตเกียว เช่น ฟูนาบาชิ นาราชิโนะ ยาจิโยะ และซากูระ และให้บริการรถไฟฟ้าสายด่วนพิเศษที่มีชื่อว่า "สกายไลเนอร์" วิ่งระหว่างสถานีอูเอโนะและสถานีนิปโปริ สู่ท่าอากาศยานนานาชาตินาริตะ

นอกจากนี้บริษัทรถไฟฟ้าเคเซยังดำเนินกิจการรถโดยสารประจำทางและอสังหาริมทรัพย์ และเป็นหนึ่งในผู้ถือหุ้นใหญ่ในบริษัทโอเรียนทัลแลนด์ ผู้ดำเนินการโตเกียวดิสนีย์รีสอร์ต

## ประวัติ
รถไฟฟ้าเคเซก่อตั้งขึ้นเมื่อวันที่ 30 มิถุนายน พ.ศ. 2452 และเริ่มเปิดให้บริการครั้งแรกในวันที่ 3 พฤศจิกายน พ.ศ. 2455 โดยให้บริการเส้นทางในบริเวณท้องถิ่นทางทิศตะวันออกของกรุงโตเกียว โดยเส้นทางรถไฟสายหลักสามารถเข้าถึงนาริตะในปี พ.ศ. 2473 และอุเอะโนะ ในปี พ.ศ. 2476

แรกเริ่มนั้นรถไฟฟ้าเคเซใช้รางแคบขนาดความกว้างราง 1.372 เมตร (4 ฟุต 6 นิ้ว ) ต่อมาในปี พ.ศ. 2502 ได้เปลี่ยนมาใช้รางมาตรฐานขนาด 1.435 เมตร หรือ 1,435 มม. (4 ฟุต 8 1/2 นิ้ว)

ในปี พ.ศ. 2516 เปิดให้บริการรถไฟฟ้าด่วนพิเศษ "สกายไลเนอร์" บริการสู่ท่าอากาศยานนาริตะในปี พ.ศ. 2521 เมื่อมีการสร้างสถานีรถไฟท่าอากาศยานครั้งแรก (ปัจจุบันคือสถานีฮิงาชิ-นาริตะ) และต่อมาในปี พ.ศ. 2534 ได้เปิดให้บริการสถานีรถไฟท่าอากาศยานแห่งใหม่ซึงสร้างอยู่ใต้ดิน ทำให้สามารถเชื่อมต่อเข้าสู่อาคารผู้โดยสาร 1 ได้สะดวกยิ่งขึ้น

ต่อมาในปี พ.ศ. 2553 รถไฟสายสกายไลเนอร์ได้เปลี่ยนไปใช้เส้นทางสายใหม่ "นาริตะสกายแอคเซส" ทำให้ลดเวลาเดินทางสู่ท่าอากาศยานนาริตะได้ถึง 15 นาที โดยใช้เวลาเดินทางทั้งสิ้น 36 นาที

## เส้นทางบริการ
รถไฟฟ้าเคเซให้บริการรถไฟฟ้าเป็นระยะทาง ประกอบไปด้วยสายหลักหนึ่งสายและสายย่อยอีก 6 สาย

;สัญลักษณ์
# "ประเภท" แสดงประเภทการเดินรถภายใต้กฎหมายการเดินรถไฟญี่ปุ่น  ประเภทที่ 1 ผู้ดำเนินการเดินรถเป็นเจ้าของรางรถไฟ ในขณะที่ประเภทที่ 2 ผู้ดำเนินการเดินรถแต่มิได้เป็นเจ้าของรางรถไฟ
# ในส่วนนี้ในเส้นทางร่วมกับสายหลักและสายฮิงาชิ-นาริตะ
# ในส่วนนี้ในเส้นทางร่วมกับสายหลักและสายท่าอากาศยานนาริตะ

## อ้างอิง

## แหล่งข้อมูลอื่น

* เว็บไซต์ทางการ 
* เว็บไซต์ทางการ 

หมวดหมู่:บริษัทรถไฟญี่ปุ่น
หมวดหมู่:รถไฟฟ้าเคเซ
หมวดหมู่:บริษัทจดทะเบียนในตลาดหลักทรัพย์โตเกียว